ประกาศสํานักงานคณะกรรมการกํากับหลักทรัพย์และตลาดหลักทรัพย์========================================================ที่ สธ. 22/2557เรื่อง การตั้งตัวแทนในการขายหรือรับซื้อคืนหน่วยลงทุนและตัวแทนด้านการตลาดกองทุนส่วนบุคคลโดยที่มาตรา 100 วรรคหนึ่ง แห่งพระราชบัญญัติหลักทรัพย์และตลาดหลักทรัพย์พ.ศ. 2535 บัญญัติให้การตั้งบุคคลใดเป็นตัวแทนหรือนายหน้าของบริษัทหลักทรัพย์ต้องได้รับอนุญาตจากสํานักงานก่อน สํานักงานจึงกําหนดหลักเกณฑ์เกี่ยวกับการอนุญาตให้บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม การจัดการกองทุนส่วนบุคคลการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ และบริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์หรือการจัดจําหน่ายหลักทรัพย์ ที่เป็นหน่วยลงทุน ตั้งบุคคลอื่นเพื่อเป็นตัวแทนในการขายหรือรับซื้อคืนหน่วยลงทุนหรือตัวแทนด้านการตลาดกองทุนส่วนบุคคลไว้ดังต่อไปนี้ข้อ 1 ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการตั้งตัวแทนในการขายหรือรับซื้อคืนหน่วยลงทุนและตัวแทนด้านการตลาดกองทุนส่วนบุคคลพ.ศ. 2553 ลงวันที่ 14 กันยายน พ.ศ. 2553ข้อ 2 ในประกาศนี้"ตัวแทน" หมายความว่า ตัวแทนตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการตั้งตัวแทนในการขายหรือรับซื้อคืนหน่วยลงทุนและตัวแทนด้านการตลาดกองทุนส่วนบุคคล"บริษัทจัดการ" หมายความว่า บริษัทจัดการตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการตั้งตัวแทนในการขายหรือรับซื้อคืนหน่วยลงทุนและตัวแทนด้านการตลาดกองทุนส่วนบุคคลข้อ 3 การตั้งตัวแทนตามประกาศนี้ นอกเหนือจากที่กําหนดในข้อ 4 หากบริษัทจัดการตั้งบุคคลตามที่กําหนดในประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการตั้งตัวแทนในการขายหรือรับซื้อคืนหน่วยลงทุนและตัวแทนด้านการตลาดกองทุนส่วนบุคคลและมีการปฏิบัติตามประกาศดังกล่าวแล้ว ให้ถือว่าบริษัทจัดการดังกล่าวได้รับอนุญาตจากสํานักงานแล้วข้อ 4 เพื่อให้บริษัทจัดการสามารถกํากับดูแลตัวแทนได้อย่างมีประสิทธิภาพ บริษัทจัดการต้องดําเนินการดังต่อไปนี้ (1) ในกรณีที่เป็นการตั้งนิติบุคคลเป็นตัวแทนในการขายหรือรับซื้อคืนหน่วยลงทุนในประเทศของกองทุนรวมอีทีเอฟทองคํา ให้บริษัทจัดการแจ้งให้สํานักงานทราบล่วงหน้าสิบห้าวันทําการก่อนวันที่มีการตั้งตัวแทนดังกล่าว หากสํานักงานไม่ทักท้วงภายในระยะเวลาดังกล่าว ให้ถือว่าบริษัทจัดการได้รับอนุญาตจากสํานักงานแล้ว (2) ในกรณีที่เป็นการตั้งนิติบุคคลเป็นตัวแทนในการขายหรือรับซื้อคืนหน่วยลงทุนในประเทศนอกเหนือจากกรณีตาม (1) ให้บริษัทจัดการดําเนินการดังต่อไปนี้ (ก) ในกรณีที่นิติบุคคลดังกล่าวยังไม่เคยได้รับการแต่งตั้งให้เป็นตัวแทนของบริษัทจัดการมาก่อน ให้บริษัทจัดการยื่นคําขออนุญาตต่อสํานักงานตามแบบที่จัดไว้บนเว็บไซต์ของสํานักงาน พร้อมเอกสารหลักฐานที่เกี่ยวข้อง ทั้งนี้ สํานักงานจะพิจารณาและแจ้งผลการพิจารณาคําขอเป็นหนังสือให้บริษัทจัดการทราบภายในสามสิบวันนับแต่วันที่ได้รับคําขอและเอกสารหลักฐานที่ถูกต้องครบถ้วน (ข) ในกรณีที่นิติบุคคลดังกล่าวเคยได้รับการแต่งตั้งให้เป็นตัวแทนของบริษัทจัดการมาแล้ว ให้บริษัทจัดการแจ้งให้สํานักงานทราบล่วงหน้าสิบห้าวันทําการก่อนวันที่มีการตั้งตัวแทนนั้น ทั้งนี้ หากสํานักงานไม่ทักท้วงภายในระยะเวลาดังกล่าว ให้ถือว่าบริษัทจัดการได้รับอนุญาตจากสํานักงานแล้วข้อ 5 บริษัทจัดการต้องรายงานการตั้งตัวแทนหรือการยกเลิกการตั้งตัวแทนต่อสํานักงานโดยจัดส่งข้อมูลตามแบบและวิธีการที่สํานักงานจัดไว้ในระบบงานอิเล็กทรอนิกส์ของสํานักงานภายในวันทําการที่เจ็ดของเดือนถัดจากเดือนที่มีการตั้งตัวแทนหรือมีการยกเลิกการตั้งตัวแทนดังกล่าวข้อ 6 ประกาศนี้ให้ใช้บังคับตั้งแต่วันที่ 16 สิงหาคม พ.ศ. 2557 เป็นต้นไปประกาศ ณ วันที่ 21 กรกฎาคม พ.ศ. 2557(นายวรพล โสคติยานุรักษ์)เลขาธิการสํานักงานคณะกรรมการกํากับหลักทรัพย์และตลาดหลักทรัพย์-----------------------SEC Classification : ใช้ภายใน (Internal)SEC Classification : ใช้ภายใน (Internal)